ᱥᱟᱨᱟᱵᱽᱡᱳᱛ ᱥᱤᱝ

ᱥᱟᱨᱟᱵᱽᱡᱳᱛ ᱥᱤᱝ (᱒᱐᱐᱑ ᱥᱮᱯᱴᱮᱢᱵᱚᱨ ᱓᱐) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱠᱷᱮᱞᱚᱸᱱᱰᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱑᱐ ᱢᱤᱴᱚᱨ ᱮᱭᱟᱨ ᱯᱤᱥᱴᱚᱞ ᱦᱮᱯᱨᱟᱣ ᱨᱮ ᱡᱤᱛᱠᱟ.ᱨ ᱞᱮᱫ-ᱟ ᱾ ᱩᱱᱤ ᱫᱚ ᱒᱐᱒᱒ ᱮᱥᱤᱭᱟᱱ ᱠᱷᱮᱞᱚᱸᱰ, ᱦᱟᱝᱡᱳᱣ, ᱪᱤᱱ ᱨᱮ ᱥᱤᱧᱚᱛᱤᱭᱟᱹ ᱥᱩᱴᱤᱝ ᱴᱤᱢ ᱨᱤᱱᱤᱡ ᱥᱚᱦᱮᱫ ᱠᱟᱱᱟᱭ ᱾ ᱥᱟᱨᱟᱵᱽᱡᱳᱛ ᱥᱤᱝ, ᱚᱨᱡᱩᱱ ᱥᱤᱝ ᱪᱤᱢᱟ ᱟᱨ ᱥᱤᱵᱟ ᱱᱟᱨᱣᱟᱞ ᱟᱜ ᱑᱐ ᱢᱤᱴᱚᱨ ᱮᱭᱟᱨ ᱯᱤᱥᱴᱚᱞ ᱴᱤᱢ ᱫᱚ ᱒᱐᱒᱒ ᱮᱥᱤᱭᱟᱱ ᱠᱷᱮᱞᱚᱸᱰ ᱨᱮ ᱪᱤᱱ ᱫᱤᱥᱚᱢ ᱟᱠᱚᱣᱟᱜ ᱥᱤᱨᱯᱟᱹᱭ ᱟᱢᱮᱴ ᱠᱮᱫᱟ ᱾ ᱥᱟᱨᱟᱵᱽᱡᱳᱛ ᱫᱚ ᱮᱥᱤᱭᱟᱱ ᱠᱷᱮᱞ ᱨᱮ ᱫᱤᱵᱽᱭᱟ ᱴᱤ.ᱮᱥ. ᱥᱟᱶ ᱢᱤᱠᱥ ᱑᱐ ᱢᱤᱴᱚᱨ ᱮᱭᱟᱨ ᱯᱤᱥᱴᱚᱞ ᱨᱮ ᱥᱤᱧᱚᱛ ᱞᱟᱹᱜᱤᱫ ᱥᱤᱞᱵᱷᱚᱨ ᱢᱮᱰᱟᱞ ᱦᱚᱸᱭ ᱟᱢᱮᱴ ᱞᱮᱫ-ᱟ ᱾ᱯᱮᱨᱤᱥ ᱨᱮ ᱒᱐᱒᱔ ᱥᱮᱨᱢᱟ ᱨᱮᱱᱟᱜ ᱚᱞᱤᱢᱯᱤᱠ ᱨᱮ ᱢᱟᱱᱩ ᱵᱷᱟᱠᱚᱨ ᱥᱟᱶ ᱑᱐ ᱢᱤᱴᱚᱨ ᱮᱭᱟᱨ ᱯᱤᱥᱴᱚᱞ ᱢᱮᱠᱥᱰ ᱴᱤᱢ ᱤᱵᱷᱮᱱᱴ ᱨᱮ ᱵᱨᱳᱸᱡᱽ ᱢᱮᱰᱟᱞ ᱮ ᱡᱤᱛᱠᱟᱹᱨ ᱞᱮᱫᱟ, ᱡᱟᱦᱟᱸ ᱫᱚ ᱚᱱᱟ ᱚᱞᱤᱢᱯᱤᱠ ᱨᱮ ᱥᱤᱧᱚᱛ ᱨᱮᱱᱟᱜ ᱫᱚᱥᱟᱨ ᱢᱮᱰᱟᱞ ᱛᱟᱦᱮᱸ ᱠᱟᱱᱟ ᱾

 ᱮᱛᱚᱦᱚᱵ ᱡᱤᱭᱚᱱ 
ᱥᱟᱨᱟᱵᱽᱡᱳᱛ ᱫᱚ ᱦᱚᱨᱤᱭᱟᱬᱟ ᱨᱮᱱᱟᱜ ᱵᱟᱨᱟᱨᱟ ᱵᱞᱚᱠ ᱨᱮᱱᱟᱜ ᱟᱢᱵᱟᱞᱟ ᱨᱮᱱᱟᱜ ᱫᱤᱦᱤᱱ ᱟᱹᱛᱩ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱩᱱᱤ ᱫᱚ ᱢᱤᱫ ᱪᱟᱹᱥᱤ ᱜᱤᱫᱽᱨᱟ. ᱠᱟᱱᱟᱭ ᱾ ᱩᱱᱤ ᱫᱚ DAV ᱠᱚᱞᱮᱡᱽ, ᱥᱮᱠᱴᱚᱨ ᱑᱐, ᱪᱚᱱᱰᱤᱜᱚᱰ ᱨᱮ ᱯᱟᱲᱦᱟᱣ ᱞᱮᱱᱟᱭ ᱾

 ᱠᱮᱨᱤᱭᱚᱨ 
᱒᱐᱒᱓: ᱩᱱᱤ ᱫᱚ ᱓ ᱦᱚᱲ ᱴᱤᱢ ᱨᱮᱭ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱫᱚ ᱑᱐ ᱢᱤᱴᱚᱨ ᱮᱭᱟᱨ ᱯᱤᱥᱴᱚᱞ ᱴᱤᱢ ᱦᱮᱯᱨᱟᱣ ᱨᱮ ᱥᱤᱧᱚᱛ ᱞᱟᱹᱜᱤᱫ ᱛᱮ ᱥᱚᱱᱟᱭ ᱟᱢᱮᱴ ᱞᱮᱫᱼᱟ ᱾ ᱱᱩᱭ ᱫᱚ ᱱᱤᱡᱮᱨᱟᱜ ᱯᱷᱟᱭᱱᱟᱞ ᱨᱮ ᱦᱚᱸ ᱥᱮᱞᱮᱫ ᱞᱮᱱᱟᱭ ᱾

᱒᱐᱒᱑: ᱡᱮᱜᱮᱛ ᱪᱟᱢᱯᱤᱭᱟᱱᱥᱤᱯ ᱨᱮ ᱱᱤᱡᱮᱨᱟᱜ ᱟᱨ ᱴᱤᱢ ᱦᱮᱯᱨᱟᱣ ᱨᱮ ᱥᱚᱱᱟᱭ ᱟᱢᱮᱴ ᱞᱮᱫᱼᱟ ᱾

᱒᱐᱑᱙: ᱩᱱᱤ ᱫᱚ ISSF ᱡᱩᱱᱤᱭᱚᱨ ᱡᱮᱜᱮᱛ ᱠᱟᱯ ᱨᱮ ᱥᱚᱱᱟᱭ ᱟᱢᱮᱴ ᱞᱮᱫᱼᱟ ᱾
ᱯᱮᱨᱤᱥ ᱨᱮ ᱒᱐᱒᱔ ᱥᱤᱛᱩᱝ ᱚᱞᱤᱢᱯᱤᱠ ᱨᱮ ᱢᱟᱱᱩ ᱵᱷᱟᱠᱮᱨ ᱥᱟᱶ ᱑᱐ ᱢᱤᱴᱚᱨ ᱮᱭᱟᱨ ᱯᱤᱥᱴᱚᱞ ᱢᱤᱠᱥᱰ ᱴᱤᱢ ᱦᱮᱯᱨᱟᱣ ᱨᱮ ᱩᱱᱤ ᱫᱚ ᱵᱨᱳᱸᱡᱽ ᱢᱮᱰᱟᱞ ᱮ ᱡᱤᱛᱠᱟᱹᱨ ᱮᱱᱟ ᱾

 ᱥᱟᱹᱠᱷᱭᱟᱹᱛ